નગરપાલિકા ઘ્‍વારા લોકોના ઘર સુધી નળ વડે પીવાના પાણીનું વિતરણ કરવામાં આવે છે પણ આ પાણી પીવાને લાયક જ નથી હોતું. પણ લોકો જાયે તોજાયે કહાની માફક આરોગ્‍યને અતિ ગંભીર નુકશાન થાય તેવું પાણી પીવા મજબુર હોય તેમ એક કલાકનાં પાણી વિતરણમાં અડધી કલાક સુધી નળમાંથી ગટરનું પાણી આવી રહૃાું છે જે લોકો ભરી રહૃાા છે. અડધી પોણી કલાક ગટરનું પાણી આવ્‍યા બાદ ચોખ્‍ખુ પાણી થાય છે પણ ત્‍યાં કલાકનો પાણી ભરવાનો ટાઈમ પૂર્ણ થઈ જતો હોવાથી ના છુટકે લોકોને આવું પીવાનું પાણી પાલિકા તંત્ર તરફથી મળી રહૃાું છે. જયારે આ પીવાના પાણી આપવાનો ટાઈમ પણ પાલિકા તંત્ર તરફથી ફિકસ નથી હોતો. કયારેક રાત્રીનાં દોઢ તો કયારેક રાત્રીના 3-4 વાગ્‍યે પાલિકા તંત્ર પીવાનું આવું દુષિત પાણી વિતરણ કરી રહી હોવાની વાસ્‍તવિકતા ચેક કરવા અમરેલી એકસપ્રેસની ટીમ વહેલી સવારે પ વાગ્‍યે સાવરકુંડલાના આઝાદ ચોક વિસ્‍તારના ગૃહિણીઓના ઘરે જઈને પીવાના દુષિત પાણી મામલે ખરાઈ કરી ત્‍યારે આંખો ચાર થઈ જાય તેવી કડવી વાસ્‍તવિકતા જોવા મળી હતી. વહેલી સવારે વાલ્‍મેન ઘ્‍વારા ગોંદરાચોકના પાણીના અતિ જર્જરીત ટાંકામાંથી પાણી છોડવામાં આવ્‍યું ત્‍યારે પ્રથમ તો ધીમે ધીમે નળમાંથી પીળા કલર જેવું પાણી જોવા મળ્‍યું બાદ આ પાણીએ કલરનો રંગ બદલ્‍યો ને કાળુમશ પાણી નળમાંથી આવી રહૃાું હતું. પીવાના પાણી સાથે ગટરનું પાણી ભળી જતું હોવાની અનેક રજુઆતો છેલ્‍લા એકાદ વર્ષથીગૃહિણીઓ પાલિકા તંત્રને કરી રહી છે પણ પાલિકા તંત્ર ધૃતરાષ્‍ટ્રની ભૂમિકા ભજવી રહૃાું હોવાનું ફલિત થઈ રહૃાું છે. આજે જ વહેલી સવારે પાલિકા તંત્રએ પાણી છોડયા બાદ જાત તપાસ માટે પાલિકાના વાલ્‍મેનને બોલાવીને આ દુષિત પાણી છે કે કેમ તે અંગે પણ ટીમે ખરાઈ કરાવીને પાલિકાના વાલમેને પાણી ચાખ્‍યું હતું. એક કલાકમાંથી અડધી પોણી કલાક આ રીતે ગટરનું ગંધાતું ગોબરૂ પાણી ના છુટકે આઝાદ ચોક વિસ્‍તારના લોકો પી રહૃાા છે અને પોતાના આરોગ્‍ય પર જોખમ લઈ રહૃાા હોવાની વાસ્‍તવિકતા જોવા મળી રહી છે.